Iimbandana ezihlanu ezikulu

Iimbandana ezihlanu ezikulu ngilezo mbandana ezitholakala amalini yephepha yeSewula Afrika. Imbandana lezi zihlala ehlathini begodu azibekwa hlangana nabantu ngombana ziyingozi angekhe umuntu azizingela lula.The Big Five - Go SAfari Amagama weembandana lezi yibhubezi, indlovu, umkhombe, ingwe nenyathi. Zingilezo mbandana ezaziwa bonyana ziyakghona ukuzingela. Imbandana lezi zoke zizimunyusi begodu ezmbili zidla inyama kwaphela, kuthi ezithathu zidle utjani.

 Ibhubezi 
Laziwa njenge kosi yehlathini, begodu, lona ngoko mhlobo liwela kibo katsu. Ibhubezi lilitshwayo lamandla nobukhosi ehlathini le Afrika.Amabhubezi  atholakala ehlathini le-Afrika begodu ngoko mlando e-India. Amabhubezi asikazi esikhathini esinengi ngiwo akhambako ayokuzingela afune inyamazana ezifana nama Zebra, impala, nokhunye.The Big Five - Go SAfari Akghona kubhodla ngamaphimbo wawo asabekako begodu ukubhodla kwawo kudlisa umlayezo othileko kwezinye imbandana. Amabhubezi ahlalal endaweni ezibizwa bona ma-pride.

 Indlovu 
Indlovu isimunyisi esikulu ukuzidlula zoke iimunyisi. Zihlakaniphile begodu zinekghono lokukhumbula. Indlovu  ithatha pheze iminyaka emibili ukuthi ukuthi icede ukuzithwala beyithola umntwana ophilileko.zitholakakala endaweni ezele utjani nofana ehlathini le-Afrika ne-Asia. nokwahe inomboko osebenza njengepumulo nendebe yomlomo yangaphezulu. Isebenzisa umboko lo ukuphefumula nokubamaba izinto. Inamaphndo amabili ewasebenzisela ukugubha nofana ukwemba nokuzivikela. Iindlovu zikhamba  bezihlale ngeenqhema ezidoswa phambili ziindlovu ezisikazi ezidala ngokomnyaka. Ziyakghona ukusebenzisaa zikhombisa ukuba nizwa yokuzwela lokho kubonakala ngombana ziyazila lokha nazilahlekelwa mumuntu ezithandako. Ayikhohlwa nakhe wayenza into embi. Ukukhuluma zisebenzisa itjhada eliwenza ngomboko kanye nokunyakazisa umzimba.

 Ingwe 
Ingwe ngomunye yemihlobo yabokatsu abakhona, yona ingukatsu omkhulu ohlukaniseka ngokuthi unamabala emzimbeni. Ihlala emangweni begodu inekghono lokugijima ngombana iphila ngokuzingela igijime inyamazana ehlathini. Izingwe zitholakala enarhakazini ye-Asia ne- Afrika. Zikhombisa amandla, umusa, namandla wehlathini. Ingwe ikghona ukukhwela umuthi begodu eskhathi esinengi nayibamba inyamzana, ithatha iinyamanazana leyo iyoyibeka emthini phezulu. Zikghona ukuphila ehlathini, emangweni begodu neentabeni.African Safaris Big Five - Lions, Elephant, Rhinoceros, Buffalo, Leopard Zikghona ukuzingela kuhle lokha ilanga nalingakhanyiko begodu lisebenzisa amabala wayo ukuzifihla.

 Inyathi 
Inyathi isimunyisi esikulu hlangana nezinye e-Afrika. Inamandla begodu yikulu ngokomzimba akusilula bonyana umuntu ayifunde bonyana injani ngokwemvelo. Inamaphondo aqinileko begodu anamandla asebenza ukulwa nokuzivikela. Ayikhanyi ngokombala. Inkunzi zakhona zinesisindo ukudlula lezo ezisikazi.Perera, B.M.A.O., 2011. Reproductive cycles of buffalo. Animal reproduction science, 124(3-4), pp.194-199. Zikhamba ngenqheema zomhlambi begodu ziyazwana. Zidla utjani begodu azikhoni ukuphila ngaphandle kwamanzi. Inyathi iyinyamazana ekulu engazingelwa mabhubezi ngombana ikghona ukuzilwela lokha nayizingelwako. 

 Umkhombe 
Umkhombe usimunyisi esikulu esineempondo ebusweni ngaphezulu kwepumulo. iphondo lesibandana lesi lenziwe nge- Keratin ekuyiphrotheyini eyenza iinhluthu zabantu kanye namazipho. Amaphondo aqakathekile ekuthengiseni kwabantu abanzima. Imikhombe ngokwemvelo idla utjani, imikhombe enzima idla amabhlari wemithi. Itholakala ehlathini le Afrika nele-Asia. Imikhombe uzinlwana ezisengozini yokutjhabalala ngombana bantu bayibulala ngokuthi bayisike amaphondo wazo ziphila.Big Life Foundation - Rhino Protection Lokho bakwenza ngombana amaphondo wazo kwenziwa imitjhoga ngawo enearheni ye-Asia. Imikhombe ilala ama- iri abunane ngelanga, begodu ingalala ijamile nofana ibhambalele phasi. Zosebe zisa idaka ukwehlisa ukutjhisa emzimbeni begodu nokuzivikela isikhumba. Imikhombe mikhulu ngokomzimba kodwana iyakghona ukugijima msinya. 

 Iinkomba 
Category:ibhubezi
Category: indlovu
Category: ingwe
Category: inyathi
Category:Umkhombe